पाकिस्तान की जेल में बंद भारतीय कैदी सरबजीत की फांसी 30 अप्रैल तक टल गई है। विदेश मंत्री प्रणव मुखर्जी ने बुधवार को एक बयान जारी कर इसकी घोषणा की है। मुखर्जी ने बताया कि पाकिस्तान स्थित भारतीय उच्चायोग से सूचना मिली है कि पाकिस्तान के राष्ट्रपति परवेज मुशर्रफ ने सरबजीत सिंह की सजा फिलहाल टाल दी है। प्रणव मुखर्जी ने कहा कि सरबजीत को बचाने में भारत को आशिंक सफलता मिली है। उन्होंने आश्वासन दिया कि भारत सरकार उसे बचाने के लिए प्रयास जारी रखेगी। सरबजीत की बहन और अन्य परिजनों ने प्रधानमंत्री मनमोहन सिंह और कांग्रेस महासचिव राहुल गांधी से मुलाकात कर उसकी जान बचाने की गुहार लगाई थी। सरबजीत की बहन दलबीर कौर ने मंगलवार को राष्ट्रपति परवेज मुशर्रफ को नीजि पत्र लिखकर सरबजीत की माफी की गुहार लगाई थी और पाकिस्तान आने की इजाजत भी मांगी थी। राष्ट्रपति परवेज मुशर्रफ के द्वारा सरबजीत की माफी की अपील खारिज होने के बाद सरबजीत की फांसी का वारंट जारी कर दिया गया था। जिसके बाद उसकी फांसी का तारीख 1 अप्रैल मुकर्रर की गई थी। गौरतलब है कि भारत सरकार ने मंगलवार को पाक सरकार से मानवता के आधार पर सरबजीत को माफ करने की औपचारिक अपील की थी। सरबजीत को फांसी की सजा 10 में दो बम विस्फोट करवाने का आरोप है, जिसमें 14 लोग मारे गए थे।